ICHI ลุ้นผลงาน Q4 โตต่อ โบรกชู 4 ปัจจัยบวกหนุน แนะซื้ออัพเป้าใหม่ 15.60 บาท
ICHI ลุ้นผลงานไตรมาส 4/65 โตต่อ หลังโชว์กำไรไตรมาส 3/65 สูงสุดในรอบ 26 ไตรมาส โบรกชู 4 ปัจจัยบวกหนุน แนะซื้ออัพเป้าใหม่ 15.60 บาท
ICHI ลุ้นผลงานไตรมาส 4/65 โตต่อ หลังโชว์กำไรไตรมาส 3/65 สูงสุดในรอบ 26 ไตรมาส โบรกชู 4 ปัจจัยบวกหนุน แนะซื้ออัพเป้าใหม่ 15.60 บาท
10 พ.ย. 2565

บล.โนมูระ พัฒนสิน ระบุในบทวิเคราะห์วันนี้ (10 พ.ย.65) ว่า บริษัท อิชิตัน กรุ๊ป จำกัด (มหาชน)หรือ ICHI ราคาเป้าหมาย 15.60 บาท  เริ่มเห็น Fundamental shift ชัดเจน ทั้ง 1.สินค้าเดิมชาเขียวกลับมาเติบโตจากอุตสาหกรรมโต และขวด 10 บาทไม่ชนคู่แข่งโดยตรง ผลตอบรับดีมาก, 2.สินค้าใหม่ตันซันซู ผลตอบรับดี และเริ่มเป็น Upside risk, 3.แนวโน้มต้นทุนทยอยปรับลง, 4.ส่วนแบ่งกำไรอินโดเติบโต + เริ่มรับงาน OEM โดยรวมโมเมนตัมกำไรไตรมาส 4/2565-ไตรมาส 2/2566 คาดยังเติบโตแรงเทียบช่วงเดียวกันของปีก่อนไปตลอด โดย U Rate ต.ค. ยังสูงมากคาด 64% เทียบช่วง High season ไตรมาส 2/2565 ที่ 58%
ด้านราคาหุ้นซื้อขาย PER 23F ที่ 19 เท่า ยังต่ำกว่ากลุ่มเครื่องดื่มซึ่งสูง 25-30 เท่า และมี div yield สูง 5.7% ขณะเดียวกัน กำไรไตรมาส 3/2565 สูงสุดในรอบ 26 ไตรมาส
ทั้งนี้ ปรับเพิ่มราคาเป้าหมายปี 2566 เป็น 15.6 บาท และมองตลาดจะเห็นการอัพเกรดรอบใหญ่ มองแนวโน้มเติบโตดีกว่ากลุ่มฯ และมีเงินปันผลมากกว่า โดยประมาณการยังมี Upside risk หลังสินค้าใหม่ ตันซันซู มีผลตอบรับเชิงบวก และเริ่มติดอันดับขายดีในบางสาขา 7-11 แม้ยังไม่ทำการตลาดจริงจัง